کلاتُکءِ کلات
پٹّءُپولءُنبشتہ: گُلزارگچکی
پجّار:۔
کلات رپتگیں زمانگاں ھَندءُ دمگانی ھاکمءُ میرءُوازدارانی جھ منندی ، سیاسی، اِنتزامی ، معاشی ،چاگردیءُدودمانی چِستءُ ایرانی بُنجاہ بوتگ اَنت ۔ ایشا نی کشءُ نزّیکءَبلوچءِپُرگنجیں دودمانءُکْوھنءُ کدیمیں ز ند مانیءِپدرندءُ نشانی گِندگءُ سھرءَ بنت۔ بلوچستان ءِ بازیں میتگےءَ کْوھنیں کلات گوں وتی پُرشانءُ کوھیں بالادءُ زیبائیں رنگءُدْروشُمءَبلوچ ڈیھءِ بْراھداریں گیدیءِڈولداریں بھر اَنت کہ چرے پُرشانیں بالاداں چندے درگیجگءُ پجّارکنااینگ بو تگ اَنت، چندے اَنچین اَنت کہ آ چہ شوھازگءُ مھلوکءِ دیمءَ آرگءَ ساری ڈُراِتگءُ دائمی بیگواہ بوتگ اَ نت ۔